Nasljeđivanje (pravo)
Nasljeđivanje kao pravni pojam predstavlja prelazak određenih prava i obaveza sa jednog na drugi pravni subjekat. U vrijeme kad su pojedina materijalna dobra pripadala pojedincu samo kao posjed i kad je to bilo regulisano običajnom normom, možemo govoriti o nasljeđivanju. Kada je pojedinac na određenim dobrima imao subjektivno građansko pravo i kad je to bilo regulisano pravnom normom iza koje je stajala državna prinuda, može se govoriti o nasljednom pravu.